Help:Structured Discussions/Known problems/ca

Problemes coneguts (i com solucionar-los)
Flow té alguns problemes coneguts. Aquesta pàgina llista aquests problemes.

Flow no us funciona
Hi ha dos casos coneguts possibles.

Compatibilitat de navegador
Flow depèn de la compatibilitat de programari de MediaWiki. Si el vostre navegador no és a la llista dels navegadors més compatibles, podria ser que Flow no us funcioni. En qualsevol cas, per motius de seguretat, es recomana tenir un navegador actualitzat.

Es pot utilitzar Flow sense JavaScript i en navegadors de mode textual.

Si encara teniu el problema, podria venir de la configuració del vostre compte.

Comprovar la compatibilitat
Si teniu actualitzat el navegador, pot ser que tingueu un problema amb els ginys o els scripts personals que empreu.

Per a comprovar aquest problema, podeu escollir què fer: Si sou en un wiki de Wikimedia, proveu si podeu utilitzar Flow en algun altre wiki amb el vostre compte global: mireu a la llista de wikis on Flow és disponible i proveu-ho allà. Aquesta opció no és rellevant si esteu fent servir scripts globals (escrits al vostre fitxer global.js). Creeu-vos un altre compte per fer-hi proves. No hi activeu cap giny addicional ni hi afegiu scripts. Aleshores proveu a utilitzar Flow. Desactiveu tots els ginys i netegeu les pàgines de scripts personals, netegeu la memòria cau del navegador i llavors proveu d'afegir un missatge en un tauler de Flow.

Trobeu i solucioneu el problema
Podeu identificar quin giny o script és incompatible activant-los al vostre compte successivament. Un cop hàgiu trobat el script o giny problemàtic, contacteu amb l'autor, el grup local de scripts i ginys o els administradors.

Si seguiu tenint el problema, inhabiliteu tots els ginys i netegeu tots els scripts del vostre compte, deseu els canvis i netegeu la memòria cau del navegador. Llavors torneu a habilitat tots els ginys i scripts.

Si llavors encara teniu el problema, contacteu amb l'equip de Col·laboració.

No es pot utilitzar Cerca per a trobar temes i continguts de Flow
La pàgina Special:Search (Especial:Cerca) no inclou els temes de Flow. Desenvolupar aquesta funcionalitat requereix molts recursos, però aviat es definirà una estratègia basada en els comentaris de la comunitat, i la cerca podria arribar a incloure's en el futur.